کلثوم ہزارہ

کلثوم ہزارہکلثوم ہزارہمعلومات شخصیتپیدائش4 ستمبر 1988ء
کوئٹہ     link=https://ur.wikipedia.org/wiki/d:Q102036355#P19|baseline|13x13px|ویکی ڈیٹا پر  (P19) کی خاصیت میں تبدیلی کریںقومیتپاکستانپیشہپاکستانی کراٹے کھلاڑیکھیلکراٹے    link=https://ur.wikipedia.org/wiki/d:Q102036355#P641|baseline|13x13px|ویکی ڈیٹا پر  (P641) کی خاصیت میں تبدیلی کریںدرستی - ترمیم   link=https://ur.wikipedia.org/wiki/%D8%B3%D8%A7%D9%86%DA%86%DB%81:%D8%AE%D8%A7%D9%86%DB%81_%D9%85%D8%B9%D9%84%D9%88%D9%85%D8%A7%D8%AA_%D8%B4%D8%AE%D8%B5%DB%8C%D8%AA|12x12px|سانچہ دستاویز دیکھیے
کلثوم ہزارہ (جنم: 4 ستمبر 1988ء) ہک پاکستانی کراٹے کھلاڑی ہِن ۔

 پس منظر 
کلثوم دا تعلق کوئٹہ، بلوچستان دی ہزارہ برادری نال ہے۔ اوہ چار بھیݨ بھراواں وچ سبھ توں چھوٹی ہِن۔ انّھاں نے اپݨی والدہ کوں ݙو سال دی عمر وچ کینسر دی وجہ توں کھو ݙِتّا تے نو سال دی عمر وچ انّھاں دے والد کوں دل دا دورہ پِیا۔ والد دے انتقال تے، انّھاں دی سبھ توں وݙی بھیݨ، فاطمہ تے انّھاں دی کزن تے بھیݨوئی، سرور علی انّھاں دے سرپرست بݨ ڳئے۔ 2000ء وچ، اپݨے آبائی شہر وچ فرقہ وارانہ تشدد دی وجہ توں، اوہ کراچی شفٹ تھی ڳئیں۔ 2003ء وچ انّھاں دے بھیݨوئی دی وفات تکلیف دہ ثابت تھئی، جیڑھی کلثوم دی زندگی کوں بدل ݙِتی۔

 پیشہ ورانہ حیاتی 
کلثوم دے والد نے انّھاں کوں سرور علی دی سرپرستی وچ چلݨ والے کراٹے کلب وچ داخل کرا ݙِتّا، جِہڑیلے اوہ پنج سال دی ہَن۔

 قومی کھیݙ 
واپڈا دا رخ کرݨ توں پہلے کلثوم ابتدا وچ پاک فوج دی نمائندگی کریندی ہَن۔ انّھاں نے 2005ء وچ قومی سطح دا پہلا سونے دا تمغہ جِتیا ہئی۔ انّھاں دی شاندار کارنامیاں دی وجہ توں، ہزارہ کوں 2017ء وچ 'آئیکون آف دی نیشن' ایوارڈ مِلیا۔

 بین الاقوامی کھیݙ 
انّھاں نے پہلی واری 2005ء وچ تہران وچ منعقد تھیوݨ والے چوتھے "زنانیاں اسلامی کھیلاں" وچ پاکستان دی نمائندگی کیتی جِتھاں اوہ پنجویں نمبر تے آئیاں۔ 2010ء وچ، انّھاں نے بنگلہ دیش دے شہر ڈھاکہ وچ منعقدہ جنوبی ایشیائی کھیلاں وچ اپݨے پہلے ݙو تمغے جیڑھے کانسی دے ہَن، جِتے۔ 2012ء وچ، اوہ ایشین چیمپئن شپ کِیتے بھیجی ونڄݨ والی پہلی زنانیاں ٹیم دا حصہ ہَن، جیڑھی ازبکستان دے شہر تاشقند وچ منعقد کیتی ڳئی ہئی۔ بھارت دی نئی دہلی وچ منعقدہ 2016ء دی جنوبی ایشیائی کراٹے چیمپیئن شپ وچ، انّھاں نے ݙو تمغے جِتے: ہک سونے دا تے ہک چاندی دا۔ کولمبو، سری لنکا وچ منعقدہ 2017ء وچ، چیمپیئن شپ وچ، 68 کلو دے مقابلے وچ انّھاں نے ہک کانسی تے ہک سونے دا تمغہ جِتیا۔ 68 کلو دے مقابلے وچ فائنل وچ انّھاں نے اپݨے حریف کوں 10 پوائنٹس توں 2 پوائنٹس توں ہرا کے اپݨے اعزاز دا دفاع کِیتا۔ 2018ء وچ، انّھاں نے انڈونیشیا دے جکارتہ وچ منعقدہ ایشین گیمز وچ حصہ گِھدّا۔ نیپال دے شہر کھٹمنڈو وچ 2019ء جنوبی ایشیائی کھیلاں وچ، کلثوم نے ٹیم کمائٹ ایونٹ وچ طلائی تمغہ تے 68 کلو دے مقابلے وچ چاندی دا تمغہ جِتیا ہئی۔

 مقابلے 
کلثوم نے درج ذیل بین الاقوامی مقابلیاں وچ حصہ گِھدّا ہے:

 چوتھا اسلامی زنانیاں کھیل 2005ء تہران، ایران
 ݙہواں جنوبی ایشیائی کھیل 2006ء کولمبو، سری لنکا
 گیارویں جنوبی ایشیائی کھیل 2010ء ڈھاکہ، بنگلہ دیش
 گیارویں سینئر کیڈٹ اے کے ایف (ایشین) چیمپئن شپ 2012ء تاشقند، ازبکستان
 17ویں ایشین گیمز 2014ء انچیون، جنوبی کوریا
 تریجھی جنوبی ایشیائی کراٹے چیمپیئن شپ، نئی دہلی، بھارت
 چوتھی جنوبی ایشیائی کراٹے چیمپیئن شپ 2017ء کولمبو، سری لنکا
 چوتھا اسلامی یکجہتی کھیل 2017ء باکو، آذربائیجان
 کراٹے 1 پریمیر لیگ 2017ء دبئی، متحدہ عرب امارات
 15ویں اے کے ایف سینئر چیمپئن شپ 2018ء عمان، اردن
 18ویں ایشین گیمز 2018ء جکارتہ، انڈونیشیا
 کراٹے اے ون سیریز 2018ء شنگھائی، چین
 13ویں جنوبی ایشیائی کھیل 2019ء کھٹمنڈو، نیپال

 فلم 
2018ء وچ، شرمین عبید چنائے نے کلثوم دے ناں دے عنوان نال کلثوم ہزارہ کراٹے ونڈر دے بارے وچ ہک مختصر فلم بݨائی۔

 حوالے 

ونکی:ویکی ڈیٹا نال مطابقت رکّھݨ آلی مختصر تفصیل
ونکی:کوئٹہ دے کِھݙار
ونکی:کوئٹہ دیاں شخصیتاں
ونکی:پاکستانی کِھݙار زنانیاں
ونکی:پاکستانی زنانیاں
ونکی:جِین٘دے شخصیّتاں
ونکی:ویکی ڈیٹا حوالیاں آلے صفحے
ونکی:ویکی ڈیٹا آلے صفحے
ونکی:ویکی ڈیٹا دے مواد کوں ورتاوݨ آلے صفحے